《梅花二十首 其十六》
宋代·张道洽

才有梅花便不同，一年清致雪霜中。疏疏篱落娟娟月，寂寂轩窗淡淡风。

生长元从琼玉圃，安排合在水晶宫。何须更探春消息，自有幽香梦里通。

作者简介：张道洽（1202～1268）字泽民，号实斋，衢州开化（今属浙江）人。理宗端平二年（1235）进士。曾从真德秀学。历广州司理参军，景定间为池州佥判，改襄阳府推官。五年卒，年六十四。生平作咏梅诗三百余首。